יחיאל מיכל גולדשלג

הרב יחיאל מיכל גולדשלג (ביידיש: גאלדשלאק; י"ב בטבת ה'תקצ"א, 1831 – כ"א בשבט ה'תרע"ח, 3 בפברואר 1918) היה מגדולי רבני פולין. אב בית דין שרנסק ושרפץ (שפס, שעפס). חיבר את הספר "אמרי אמת".

== ביוגרפיה ==
נולד בשנת תקצ"א בשרנסק לאברהם נכדו של הש"ך,<ref></ref> ולחוה לאה, בתו של הרב חיים זעליג טננבוים משרנסק (מצאצאי רבי יחיאל מיכל מנמירוב), ועוד הספיק להכיר את רבי מנחם מנדל מקוצק,<ref>ראו: יועץ קים קדיש ראקאץ, שיח שרפי קודש: תולדות שבח הצדיקים, בני ברק תשמ"ט, עמ' קמט</ref> אשר קרא עליו: "מיכל שלי הוא יותר עילוי מכל העילויים שבזמני". נודע אז בשם "העילוי משראנצק". היה חסיד גור.

היה תלמידם של גדולי פולין החידושי הרי"מ ורבי ישראל יהושע מקוטנא, עמד בקשרי מכתבים עם שניהם וכן עם רבי מאיר אוירבך. בהיותו כבן חמש שלח מכתב בדברי תורה אל רבי עקיבא איגר.<ref>יום טוב ליפמן, ראקאוו סופרי המלך: עוללות רבינו עקיבא איגר, לונדון תשע"ג, עמ' קטו</ref> נסמך לרבנות בידי רבו בעל חידושי הרי"מ, הרב חיים דוידזון רבה של ורשה והרב נפתלי הירץ הלברשטט רבה של פלוצק.

נישא לבתו של הרב זליג לווינברג. למשרתו הרבנית הראשונה התמנה בגיל 17 בעיר קיקל, ומאז כיהן ברבנות במספר עיירות שונות כשבעים שנה, בשרנסק, פודמביצה (פודמביץ') ואוסטרולנקה,<ref>משה צינוביץ, 'הרב ר' יחיאל מיכל גולדלשאג', בתוך: ספר קהילת אוסרטרולנקה, תל אביב 1963, עמ' 24</ref> וכחמישים ושלוש שנה בעיירה שרפץ (שפס).<ref name=":0">; ספר זיכרון - קהילת שרפץ, עמודים 34-35.</ref> בכל מקומות רבנותו הקים ישיבות, עמד בראשן והעמיד תלמידים. בשנותיו האחרונות נחשב לזקן רבני פולין. הביוגרף והעיתונאי יהודה ליב לוין ציין כי הרב גולדשלג "נחשב לקדוש עליון, בעל רוח הקודש ופועל ישועות".<ref>בית קאצק: השרף, ירושלים תשי"ט, עמ' 164</ref>

הרב גולדשלג נפטר בשבט ה'תרע"ח (1918), בגיל 87, ונטמן בעירו שרפץ.<ref></ref> נכדו הרב יהושע השיל – שלבקשתו ישב על כיסא הרבנות של סבו<ref></ref> – הקים על קברו אוהל. האוהל נהרס, עם בית העלמין היהודי כולו, בידי הנאצים בתקופת השואה.

=== משפחתו ===
אחיו הרב אברהם מרדכי גולדשלג היה רב בעיר פלונסק. בן אחותו דבורה רעכעל הוא הרב יהודה ליב גרויבארט ממאקו מחבר הספר "חבלים בנעימים דברי יהודה", עליו נדפסה הסכמתו.

בנו הרב יעקב חיים זליג גולדשלג (תרי"ג, 1853 – תרפ"ו, 1926), הוציא לאור וערך מקצת מספריו של רבי יהונתן אייבישיץ וחיבר את ספר השו"ת "ויחי יעקב", היה מרבני ורשה. נכדו הרב יהושע השיל דוד גולדשלג היה אב בית דין פשדץ (פשייטש) ושרפץ, וחתן האדמו"ר מקרשנוביץ רבי אליהו לרמן בעל "שנות חיים". נספה בשואה.<ref></ref><ref>ראו: ספר יזכור לקדושי עיר פשייטש, מספר עורכים, תל אביב 1974, עמ' 394</ref>

== עמדותיו ==
רבי יחיאל מיכל תמך בתנועה הציונית, כפי שעולה מהסכמתו לספר 'גאולת הארץ' של הרב מרדכי אשכנזי, בה הוא כותב<ref></ref>:

בשנת תרנ"ז כתב הרב גולדלשג מכתב ארוך ומפורט אל הרב שמואל מוהליבר, גדול רבני חובבי ציון, בו פירט את החובה לדעתו לעסוק ביישוב הארץ, להתקבץ לאגודות ציוניות, לאסוף כספים ולהקים יישובים בארץ ישראל.<ref>גאולת הארץ, עמ' 20–22.</ref> כן חתום על כרוז "דעות הרבנים לטובת הציונות" שפורסם באביב תר"ס (1900).<ref></ref>

עם זאת, לדברי אברהם גרין, אחיו של דוד בן-גוריון, בקיץ תר"ס (1900) הוכרח הרב גולדשלג בצו מפורש מרבי יהודה אריה לייב אלתר (האדמו"ר מגור מחבר "שפת אמת") לחתום על מכתב התנגדות לציונות, ובלחץ קנאי עירו אכן עשה זאת.<ref>; ספר זיכרון - קהילת שרפץ, עמודים 34-35.</ref>

== מחיבוריו ==
הרב גולדלשג חיבר חיבורים רבים וחלקם נדפס. כתבי היד של חיבוריו הרבים אבדו בשואה. מקצת מחיבוריו:
*עיניים לראות ולב לדעת – על מגילת קהלת, וורשה תרמ"ה ([https://tablet.otzar.org/book/book.php?book=149687 קישור לספר באתר אוצר החכמה]; [https://www.nli.org.il/he/books/NNL_ALEPH002102204/NLI קישור לספר באתר הספרייה הלאומית])
* ציון וירושלים – על ספר תהלים, וורשה תרמ"ג ([https://tablet.otzar.org/book/book.php?book=102539 קישור לספר באתר אוצר החכמה]; [https://www.nli.org.il/he/books/NNL_ALEPH002100805/NLI קישור לספר באתר הספרייה הלאומית])
*אמרות טהורות – נדפס בתוך ספר "שברי לוחות", וורשה תרע"א
* [https://hebrewbooks.org/5522 אמרי אמת] – שלושה חלקים: הערות על התורה והנביאים, הערות על אגדות הש"ס, "ליקוטים בכללי תורה מצוות אמונות ודעות תקנות ומנהגים" וכן בענייני הלכה, פיוטרקוב תרפ"א, יצא לאור בידי בנו הרב יעקב חיים זליג ([https://beta.hebrewbooks.org/reader/reader.aspx?sfid=5522#p=1&fitMode=fitwidth&hlts=&ocr= קישור לספר באתר היברובוקס])
*עיניים לראות ואוזנים לשמוע – על מגילת שיר השירים
* לחם דמעה – על מגילת איכה
* סוד קדושים רבה – ביאור על מדרש רבה
* ספר המאורות – שבעה חלקים, בענייני תרי"ג המצוות ועוד
* כתר תורה
== לקריאה נוספת ==
* 'רבי יחיאל מיכל משרפץ', בתוך: יחזקאל רוטנברג ומשה שנפלד, הרבי מקוצק, תל אביב 1959, כרך ב, עמ' תפז-תפח
*אפרים תלמי (עורך), קהילת שרפץ: ספר זיכרון, תל אביב 1959, עמ' 33–37
*'רבי יחיאל מיכל גאלדשלאג', בתוך: חכמי פולין, ישראל אברהם גרינבוים (עורך), ירושלים תשס"ט, עמ' תעא-תעה

== קישורים חיצוניים ==
* [https://hebrewbooks.org/5522 אמרי אמת], באתר היברובוקס
*[https://www.hebrewbooks.org/pdfpager.aspx?req=36602&st=&pgnum=419 הרב יחיאל המכונה מיכל במוהר"ר אברהם גאלדשלאג], בתוך: אהלי שם, פינסק תרע"ב, עמ' 380
*[https://www.mytzadik.com/tzadik.aspx?id=1223 הרב יחיאל מיכל גולדשלג], באתר האנציקלופדיה להנצחת צדיקים
* 

== הערות שוליים ==

קטגוריה:רבנים: אחרונים
קטגוריה:רבנים חסידים
קטגוריה:ילידי 1831
קטגוריה:נפטרים ב-1918